Viborger Samler, 1846-07-21
Her besaae de kgl. Familier først Slottets Yderværker og Kirken, og gik derpaa til Taffels. Derefter begave Desig tilbage til Helsingørs Havn, hvor man havde gjort festlige Tilberedelser for Deres Modtagelse. Paa Pladsen udenfor Øresunds Toldkammer havde Byens Borgere nemlig ladet opreise et meget smukt Tempel for de kongelige Familier, i dets Baggrund faae man de danske og svenske Majestæters Navneciffre omvundne med Grønt, ovenover dem en Decoration af Faner, paa den ene Side en Statue forestillende Flora, og paa den anden Side en lignende, forestillende Hebe. Foran Templet var af hegnet et aflangt Terrain ved Hjælp af Flagstænger, forbundne med Guirlander; i Midten af denne Plads vare to blomstersmykkede Fontainer, og i den Templet modsatte Ende vare Emblemer for Krigerstanden og Haandværkstanden, for Handelen og Agerdyrkningen. Endvidere var der indrettet en meget smuk Landingsbro, hvortil Vei førte fra den indhegnede Plads. Kl. 7 1/2 kom Deres Majestæter med Suite tilbage fra Kronborg og bleve modtagne af Communalbestyrelsen, mens Folket hilsede Dem med Hurraraab. Efterat de kgl. Familier havde taget Plads i Templet, holdt Etatsraad Steenfeldt en Tale til Dem, hvori han tolkede Jndvaanernes Glæde ved at see de høie Kongepar hos sig, og sagde de svenske Majestæter et Levvel fra den danske Nation. Mængden, udbrød derefter i levende Hurraraab, som atter gjentoges efterat først Kong Christian den 8de, synlig rørt, havde takket dem for den smukke Modtagelse, som viste, at de deelte Glæden med Ham over et saa kjært Besøg, hvilket han haabede maatte bringe Held og Lykke og som han ønskede snart maatte gientages, og efterat dernæst ligeledes Kong Oscar havde takket Helsingørs Jndvaanere for deres saa smukt yttrede Tænkemaade imod Ham, som det sidste Beviis paa den Velvillie, han havde modtaget i dette Land i disse uforglemmelige Dage. Derefter blev en Sang af Oehlenschlager afsungen. Og nu toge Nordens tvende Konger Afsked; det var et Øieblik, der, fuldt af stor Betydning, greb enhver af de Tilstedeværende, da Kong Christian, i Folkets Paasyn paa den ophøiede Plads, omfavnede Kong Oscar og bød ham sit hjertelige Farvel; et Øieblik, der skal staae skrevet med undslettelige Træk i Historiens Aarbøger, thi naar har Norden for skuet et saadant Syn? – Den dybe Taushed, som havde hvilet over den talrige Forsamling i dette høitidsfulde Øieblik, afbrødes først, da Majestæterne begave sig fra Tribunen til Landgangsbroen, og en Marsch, componeret af Kong Oscar, blev udført af det borgerlige Artilleri corps's Musici. Efterat den svensk norske Kongefamilie her havde taget Afskeed med Hs. M. Dronningen og de kgl. Prindsesser, stege Hs. M. Kongen og de ophøiede Gjæster i Kongebaaden og begave sig, fulgte af uafbrudt Hurraraab fra de med Flag og Vimpler smykkede Færgebaade, der vare lagte i en lang Række tværsover Havnen, ombord i det svenske Dampskib Nordstjernen", som laae seilfærdigt i Havneindløbet. Her tog Hs. M. Kong Oscar endnu engang Afsked med Hs. M. Kongen, Kronprindsen og Prindserne, idet han omfavnede hver især, og efterat disse derpaa atter vare vendte tilbage til Landgangsbroen, gik Nordstjernen" ud af Havnen under fortsatte Hurraraab af den tætte Menneskemasse, som opfyldte begge Havnedæmningerne. Kommen udenfor Havnen, blev Nordstjernen" samtidigen saluteret af de danske Orlogskibe: Fregatten "Gesion", Corvetterne Najaden og Flora" og Briggen "Mercurius, med Kongesalutter, og Mandskaberne opstillede paa Ræerne. Jdet den svensk norske Kongefamilie Kl. 8 1/4 afseilede, forlode Deres Majestæter Kongen og Dronningen Landgangsbroen, og be bagede det derpaa Allerhøistsamme at beære Directeuren for Øresunds Toldkammer, Conferentsraad Holten, med et Besøg, medens Deres Majestæter opholdt sig her, havde i de tilstødende Gader en talrig Menneskemasse samlet sig, som, da Majestæterne Kl. 9 1/2 stege tilvogn, bragte dem et levende Hurra, og fulgte dem gjennem Steengaden med ofte gientaget Hyldestraab.